EkBass/fiwiki-20250220-pages-articles huggingface dataset:
Haisujumaltenpuu

Haisujumaltenpuu eli jumaltenpuu eli isojumaltenpuu (Ailanthus altissima) on kvassiakasvien heimoon ja jumaltenpuiden sukuun kuuluva, koristekasvinakin käytetty puulaji. Se on EU:ssa luokiteltu haitalliseksi vieraslajiksi, sillä se leviää nopeasti ja hallitsemattomasti syrjäyttäen alkuperäispuut. == Ulkonäkö ja koko == Jumaltenpuun kaarna on sileää ja tummanharmaata. Lehdet kasvavat pareittain ja niissä on nuolimaiset lehdykät, joiden alapinta on lähes valkea, yläpinta kiiltävän tummanvihreä. Lehtisuonet erottuvat selvästi vaaleampina. Lehden pituus on 30–90 cm. Lehtien muodon perusteella kasvin voi sekoittaa saksanpähkinään, jalopähkinöihin tai sumakkeihin, mutta kukinto on helpoo tuntomerkki. Kukat kasvavat vaaleankeltaisina terttuina; itse kukat ovat pieniä mutta kukinto voi olla 50 cm pitkä. Yksi puu voi tuottaa vuodessa 300 000 siementä. Kasvin kaikissa osissa on sille ominainen, tympeä tuoksu, jonka on kuvailtu muistuttavan mätänevien maapähkinöiden hajua. Jumaltenpuu voi kasvaa jopa 15–25 metriä korkeaksi. Se elää yleensä alle 50 vuotta, mutta jos sen kaataa, se vesoo voimakkaasti. Tämä vaikeuttaa lajin hävittämistä sellaisilta kasvupaikoilta, mihin sitä ei haluta. == Levinneisyys == Jumaltenpuu kasvaa luonnonvaraisena Taiwanilla ja Kiinan pohjois- ja keskiosissa. Se on tuotu Eurooppaan jo 1740-luvulla. Toisin kuin muut jumaltenpuulajit, se ei ole trooppisen vaan lauhkean vyöhykkeen kasvi. Nykyisin se leviää tietyissa Australian ja Yhdysvaltojen osissa niin valtoimenaan, että sitä pidetään pahanlaatuisena rikkaruohona. Sen juuret voivat aiheuttaa tuhoja rakenteille ja viemäriputkistoille. == Käyttö == Jumaltenpuun lehtiä ja siemeniä on käytetty kiinalaisessa lääketieteessä. Yhdysvalloissa puuainesta on käytetty myös polttopuuna ja rakennusmateriaalina. Kestävyytensä vuoksi haisujumaltenpuuta käytetään monissa kaupungeissa liikennealueiden välisissä viheristutuksissa, vaikka sen monet kasvinosat ovat myrkyllisiä. Kasvin kaatamisessa ja karsimisessa on noudatettava varovaisuutta, sillä kasvin koskettaminen voi aiheuttaa allergisen reaktion. == Lähteet == == Aiheesta muualla == * Suomen Lajitietokeskus: Haisujumaltenpuu (Ailanthus altissima) * Vieraslajit.fi: Haisujumaltenpuu (Ailanthus altissima) * * * * * Centre for Agriculture and Biosciences International (CABI): Ailanthus altissima (tree-of-heaven) * Fire Effects Information System (FEIS): Ailanthus altissima Luokka:Jumaltenpuut
Siilinjärven lukio

thumb|250px|Koulun lukion pääty. Siilinjärven lukio on Siilinjärvellä Pohjois- Savossa toimiva lukio. Sen kanssa samassa rakennuksessa on myös vuosiluokat 7–9 käsittävä Ahmon koulu. Entinen pääministeri Jyrki Katainen kirjoitti itsensä ylioppilaaksi Siilinjärven lukiosta vuonna 1990. Opiskelijoita vuosittain koulussa on reilut 300. Siilinjärven lukio tekee myös yhteistyötä Pohjois-Savon urheiluakatemian kanssa. ==Lähteet== Luokka:Suomen lukiot Luokka:Siilinjärven oppilaitokset
Timothy F. Geithner

Timothy Franz Geithner (s. 18. elokuuta 1961, Brooklyn, New York) on Yhdysvaltain entinen valtiovarainministeri (2009–2013). Hän oli keskuspankki Fedin New Yorkin osaston pääjohtaja vuosina 2003–2009. Senaatti vahvisti Geithnerin valinnan valtiovarainministeriksi 27. tammikuuta 2009. Äänestyksessä Geithner sai 60 puoltavaa ääntä ja 34 vastustavaa ääntä. Hänen kykyään toimia valtion johdossa pohdittiin henkilökohtaisten veroepäselvyyksien takia. Puoluekannaltaan Geithner on itsenäinen ().http://www.boston.com/news/politics/2008/articles/2008/11/25/ny_fed_chief_an_unconventional_but_compatible_choice/ Geithner on ollut naimisissa Carole M. Sonnenfeldin kanssa vuodesta 1985 lähtien ja heillä on kaksi lasta. Sonnenfeld opiskeli Geithnerin kanssa yhtä aikaa Dartmouth Collegessa. == Lähteet == ==Aiheesta muualla== * Obama nimitti Geithnerin odotetusti valtiovarainministeriksi Luokka:Obaman hallituksen jäsenet Luokka:Yhdysvaltain valtiovarainministerit Luokka:Vuonna 1961 syntyneet Luokka:Elävät henkilöt
Topelius ja tulevaisuus

Topelius ja tulevaisuus on Jari Koposen kirja, joka tarkastelee Zachris Topeliuksen käsityksiä tulevaisuudesta, tieteestä ja tekniikasta. Kirjan on julkaissut Yliopistopaino vuonna 1998. Teos sisältää muun muassa artikkelin Topeliuksen tulevaisuusnovellista Simeon Levis resa i Finland (1860) ja kyseisen tarinan ruotsiksi. Alun perin kertomus julkaistiin jatkokertomuksena Helsingfors Tidningar -lehdessä vuonna 1860 huhtikuusta marraskuuhun 15 jaksona nimellä Simeon Lewis resa till Finland år 5,870 efter werldens skapelse, efter de kristnes tideräkning det 1,900:de. == Lähteet == * == Aiheesta muualla == * M. G. Soikkeli: Satusetä on myös scifin isä. Aikakone 28.10.1998. * Karo Hämäläinen: Satusedän scifimatka. Yliopisto 4/1999. Luokka:Vuoden 1998 kirjat Luokka:Suomalaiset historian tietokirjat Luokka:Kirjat Suomen historiasta Luokka:Kirjat kirjallisuudesta
Luri (lintu)

Luri (Lorius lory) eli aiemmalta nimeltään aitoluri on lurien sukuun kuuluva kirkasvärinen kaija. == Koko ja ulkonäkö == Lurin pituus on noin 31 cm ja paino 200–260 gWorld Parrot Trust. Sen höyhenpuvun yleisväri on punainen. Päälaki, otsa ja niska ovat mustat, etuselkä ja pyrstön kärkiosa tummansiniset ja siivet päältä pronssinvihreät, alapuolelta keltaiset. Nokka on kellanoranssi, iiris keltainen tai oranssi ja koivet tummanharmaat. Sukupuolet ovat samanvärisiä. Nuoren linnun nokka on ruskehtava ja iiris ruskea sekä siipien alapinta sinertävä. == Esiintyminen == Luri elää Uudella-Guinealla ja sen lähisaarilla. Se puuttuu pääsaaren sisäosista. Lajin elinympäristön laajuus on 50 000–100 000 neliökilometriä. Lajista tunnetaan 7 alalajia, joiden väritys vaihtelee jonkin verran. Lajin populaation koko on yli 100 000 yksilöä. Luria pidetään myös vankeudessa lemmikkilintuna. == Elinympäristö == Lurit asuvat alavien maiden metsissä ja vuorten alarinteillä, etenkin palmumetsiköissä. Ne esiintyvät yleensä pienissä parvissa tai pareittain. Laji on melko arka. == Lisääntyminen == Pesintä ajoittuu touko-heinäkuulle. Pesintä tunnetaan vain vankeudessa elävien lintujen osalta. Naaras munii kaksi munaa. Muna on kooltaan 27 × 22 mm. Haudonta kestää noin 24 päivää ja vain naaras hautoo. Koiras voi yöpyä samassa pesässä. Poikaset jättävät pesän noin kahden kuukauden ikäisinä. == Ravinto == Lurit syövät siitepölyä, mettä, kukkia, hyönteisiä ja muita pieniä niveljalkaisia, hedelmiä ja mahdollisesti siemeniä. == Lähteet == * Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3 ===Viitteet=== Luokka:Lurit
Talent House

Talent House oli suomalainen elokuvien tuotantoyhtiö. Se on tuottanut muun muassa elokuvat Yöjuna (1996), Pitkä kuuma kesä (1999), Helmiä ja sikoja (2003) ja FC Venus (2005). Nykyisin Talent House on MRP Matila Röhr Productions Oy:n aputoiminimi. == Lähteet == Luokka:Entiset suomalaiset elokuvayhtiöt
Ras Nouadhibou

thumb|Niemimaan kartta vuodelta 1958. Tuolloin niemimaa oli jaettu Espanjan ja Ranskan kesken. Ras Nouadhibou (, , ) on noin 60 kilometriä pitkä niemimaa Länsi-Afrikassa. Niemimaan läntinen osa kuuluu Länsi-Saharalle ja itäinen puolestaan Mauritanialle. Länsipuolella sijaitsee Lagouiran kaupunki ja itäpuolella, alle mailin eli 1,61 kilometrin päässä rajasta Mauritanian toiseksi suurin kaupunki Nouadhibou (aikaisemmin Port-Étienne). 9\. tammikuuta 1885 espanjalaiset vaativat aluetta leveysasteelta 20° 51' N. (Capo Blanco) leveysasteelle 26° 8' N. (Cabo Bojador) itselleen. 6. huhtikuuta 1887 espanjalaiset julistivat hallitsevansa tätä aluetta Kanariansaarilta käsin. Myöhemmin Ranska vaati Länsi-Saharan aluetta itselleen. 27. kesäkuuta 1900 tehdyssä ranskalais-espanjalaisessa sopimuksessa nykyinen Ras Nouadhibou jaettiin kahtia. Läntinen osa jäi Espanjan Saharalle ja itäinen Ranskan Länsi- Afrikalle. == Lähteet == Luokka:Mauritanian maantiede Luokka:Länsi-Saharan maantiede Luokka:Niemimaat
Simeon Levis resa i Finland

Simeon Levis resa i Finland on Zachris Topeliuksen kirjoittama jatkokertomus, joka ilmestyi 1860 Helsingfors Tidningarissa. Kertomus jäi keskeneräiseksi, ja se ja toisaalta tarinan poliittisesti arkaluontoinen aihesisältö ovat aiheuttaneet sen, että sitä ei juuri ole myöhemmin muistettu, eikä sitä ole suomennettu. Teos on ensimmäinen suomalainen tieteiskirjallisuuteen luettava teksti. Topelius hahmottelee siinä, minkälainen Suomi on 40 vuoden kuluttua, hän antaa muun muassa ymmärtää, että Suomi on itsenäinen.Suomalainen tieteiskirjallisuus täyttää 150 vuotta, Yle, Kulttuuriuutiset ==Kirjallisuutta== * ==Lähteet== ==Aiheesta muualla== * Simeon Levis resa till Finland sivulla topelius.sls.fi Luokka:Suomalainen tieteiskirjallisuus Luokka:Zachris Topeliuksen teokset
Cabo Blanco

Cabo Blanco tarkoittaa seuraavia asioita: *Capo Blanco, luontoreservaatti *Capo Blanco, kalastajakylä Perussa *Capo Blanco, länsiafrikkalaisen niemimaan espanjankielinen nimi == Katso myös == *Cap Blanc
Cap Blanc

Cap Blanc tarkoittaa seuraavia asioita: *Cap Blanc, länsiafrikkalaisen niemimaan ranskankielinen nimi *Cap-Blanc, paikkakunta Québecissä, Kanadassa *Cap Blanc, paikkakunta Lounais-Ranskassa == Katso myös == *Cabo Blanco
Joanne Catherall

Joanne Catherall (s. 18. syyskuuta 1962 Sheffield, Yhdistynyt kuningaskunta) on brittiläinen laulaja, joka on kuulunut Human League -yhtyeeseen vuodesta 1980. Samana vuonna yhtyeeseen liittyi myös Catherallin ystävä, Susan Ann Sulley (s. 22. maaliskuuta 1963). Luokka:Brittiläiset laulajat Luokka:Vuonna 1962 syntyneet Luokka:Elävät henkilöt
Kübler

Kübler on tyypillinen La bleue -absinttijuoma. Sitä valmistettiin alun perin Sveitsin Val-de-Traversissa vuodesta 1863 vuoteen 1910.History of Kübler Absinthe Brand Sveitsin liittoneuvoston kumottua absintin valmistuskiellon alkoi alkuperäisen valmistajan pojanpojanpoika Yves Kübler tekemään absinttia alkuperäisellä reseptillä. http://www.kublerabsinthe.com/StoryOfKubler.aspx Väriltään juoma on kirkasta, mutta vettä lisättäessä se muuttuu sameaksi. Kübler sisältää koiruohosta erittyvää tujonia. == Lähteet == * http://www.kublerabsinthe.com/ * http://www.feeverte.net/guide/country/switzerland/kuebler_53/#more === Viitteet === Luokka:Absintit Luokka:Sveitsiläiset juomat
Ammar Jemal

Ammar Jemal (, s. 20. huhtikuuta 1987 M'saken, Tunisia) on tunisialainen jalkapalloilija. Puolustajana pelaava Jemal edustaa Tunisian pääsarjassa pelaavaa Club Africainia ja on lainalla kaudella 2013–2014 saudiarabialaisessa Al-Fatehissa. ==Seurajoukkueura== Jemal aloitti ammattilaisuransa ES Sahelissa vuonna 2006, josta lähtien hän on voittanut seuransa kanssa muun muassa Tunisian mestaruuden, Afrikan Mestarien liigan ja Afrikan Super Cupin. Puolustajana pelaava Jemal onnistui parhaimmillaan tekemään yhdellä kaudella 9 maalia, joista viisi syntyi rangaistuspotkuista. Hän sijoittui tuolloin kaudella 2008–2009 Tunisian pääsarjan maalitilaston jaetulle kolmannelle sijalle. ===Young Boys=== Toukokuussa 2010 Jemal allekirjoitti neljän vuoden sopimuksen sveitsiläisen Young Boysin kanssa.YB engagiert Ammar Jemal news.search.ch 7.5.2010 Viitattu 22.5.2010 Avauskaudellaan Sveitsissä Jemalia peluutettiin pääosin vasempana laitapuolustajana. Hän pelasi kauden aikana yhteensä 25 sarjaottelua, joissa hän onnistui viidesti maalinteossa. Hän pelasi joukkueen mukana myös Eurooppa-liigaa, jossa Jemal onnistui kerran maalinteossa Zenitiä vastaan. 30\. elokuuta 2011 Jemal siirtyi vuoden lainasopimuksella Bundesliigassa pelaavaan FC Kölniin.Cologne : Officiel pour Jemal FootAfrica 365 30.8.2011 Viitattu 1.9.2011 Jemal pelasi avausottelunsa 17. syyskuuta 2012 Bayer Leverkusenia vastaan. Jemal pelasi kauden aikana 15 sarjaottelua ja teki yhden maalin 7. huhtikuuta 2012 kotiottelussa Werder Bremeniä vastaan. ==Maajoukkueura== Tunisian maajoukkueessa Jemal pelasi ensi kerran vuonna 2008 ja teki ensimmäisen maalinsa 28. maaliskuuta 2009 Keniaa vastaan pelatussa MM-karsinta ottelussa. Hän kuului myös Tunisian avauskokoonpanoon vuoden 2010 Afrikan-kisoissa, jotka olivat samalla Jemalin ensimmäiset arvokisat. 22\. elokuuta 2011 Jemal teki kaksi maalia harjoitusottelussa Jordaniaa vastaan. ==Saavutukset== * Afrikan Super Cup: 2008 * Afrikan Mestarien liiga: 2007 * Tunisian mestaruus: 2007 * Afrikan Confederation Cup: 2006 * Tunisian liigacup: 2005 == Lähteet == * National Football Teams * Ammar Jemal ES Sahelin sivustolla * Kawarji * Worldfootball ===Viitteet=== Luokka:Tunisialaiset jalkapalloilijat Luokka:Vuonna 1987 syntyneet Luokka:Elävät henkilöt
Judd Nelson

Judd Asher Nelson (s. 28. marraskuuta 1959 Portland, Maine, Yhdysvallat) on yhdysvaltalainen näyttelijä. Hänet tunnetaan muun muassa minisarjasta Miljonääripoikien klubi (1987), sekä elokuvasta Breakfast Club (1985). Hän on näytellyt myös televisiosarjoissa Hei, olen Susan, CSI, CSI: New York, Las Vegas ja Family Guy. == Palkinnot == *Silver Bucket of Excellence Award (2005) == Ehdokkuudet == *Golden Globe (1988) == Aiheesta muualla == * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Griffithin koe

Frederick Griffithin vuonna 1928 suorittama koe oli yksi ensimmäisistä kokeista, joka osoitti bakteerien pystyvän siirtämään geneettistä informaatiota. Griffith käytti kokeessaan kahta toisistaan hieman poikkeavaa pneumokokkiviljelmää, III-S-tyyppiä ("sileä") ja II-R-tyyppiä (”rosoinen”). III-S-tyypin bakteerit ympäröivät itsensä polysakkaridikuorella, joka suojaa bakteeria isännän immuunijärjestelmältä. II-R-tyypin bakteereilta tämä suojakerros puuttuu, ja isännän immuunijärjestelmä pystyy torjumaan bakteerit. Kokeessa III-S-tyypin bakteerit tapettiin kuumentamalla ja jäljelle jääneet bakteerit sekoitettiin II-R-tyypin bakteereihin. Kummatkaan bakteereista eivät vahingoittaneet yksinään hiiriä, mutta yhdessä ne olivat tappavia koe-eläiminä olleille hiirille. Griffith löysi kuolleitten hiirien verestä molempien bakteerityppien elossa olevia bakteereita. Griffith päätteli II-R-tyypin bakteerien "muuntuneen" tappaviksi III-S-tyypin bakteereiksi. Nykyään tiedetään, että Griffithin havaitsema muuntuminen perustui itse asiassa III-S- tyypin bakteerien DNA:han. Vaikka III-S-tyypin bakteerit itse olivat kuolleet, niiden DNA oli selvinnyt kuumennuksesta ja II-R-tyypin bakteerit olivat ottaneet sen käyttöönsä. III-S-tyypin DNA sisältää suojaavan polysakkaridikuoren muodostavat geenit. Kokeessa esiin tulleen toiminnan selittivät täsmällisesti Osvald Avery, Colin McLeod ja Maclyn McCarty sekä Alfred Hershey ja Martha Chase kokeissaan. luokka:Mikrobiologia Luokka:Biologian historia
Jean Marie Julien Balland

Jean Marie Julien Balland (26. heinäkuuta 1934 – 1. maaliskuuta 1998) oli katolisen kirkon 3. syyskuuta 1961 vihitty ranskalainen pappi. Hän yleni piispaksi 12. joulukuuta 1982 saatuaan 6. marraskuuta nimityksen Dijonin hiippakunnan johtoon. Vuonna 1988 hänestä tuli Reimsin ja vuonna 1995 Lyonin arkkipiispa. Balland nimitettiin kardinaaliksi 21. helmikuuta 1998. Hän ei kuitenkaan ennättänyt olla kardinaalina kuin muutamia päiviä ennen kuolemaansa. ==Lähteet== *Catholic-hierarchy.org: Jean Marie Julien Cardinal Balland *Cardinals of the Holy Roman Church Balland, Jean Marie Julien Balland, Jean Marie Julien Balland, Jean Marie Julien Balland, Jean Marie Julien
Ilvesjoki

Ilvesjoki on kylä Kurikassa Etelä-Pohjanmaalla entisen Jalasjärven kunnan alueella. Kapea ja pitkä kylä sijaitsee kunnan eteläkulmassa lähellä Karvian rajaa. Kylän keskellä, pituussuunnassa virtaa Ilvesjoki-niminen joki. Ilvesjoelta on matkaa Karviaan 25 kilometriä, Peräseinäjoelle 46 km ja Seinäjoelle 55 km. Vuonna 1997 kylässä oli 601 asukasta. Yksi kylän tärkeistä elinkeinoista on maatalous. Ilvesjoella on lihan-, maidon- ja villantuottajia. Ilvesjoella on myös melkein 50 yrittäjää tai ammatinharjoittajaa. Ilvesjoella toimii kunnallinen peruskoulu. Kylässä toimii myös yksi kauppa, asiamiesposti ja yksi taksi. Ilvesjoen nuorisoseurantalo on nimeltään Toimela. Siellä kokoontuvat erilaiset järjestöt, joita kylässä on yli kymmenen. Lisäksi Toimelassa järjestetään yksityistilaisuuksia, kuten häitä. Lisäksi Ilvesjoella sijaitsee lentokenttä. == Lähteet == ==Kirjallisuutta== *Hautala, Jenni ym. (toim.): Kolmoselta Rummukkaan : Ilvesjoen kylää. Ilvesjoen Kyläkirjatoimikunta, 2012. *Nevala, Aino (toim.): Ilvesjoen koulusta elämän kouluun : Ilvesjoen koulu 100-vuotta. Omakustanne, 2007. ISBN 978-952-92-2015-1. == Aiheesta muualla == *Kylän kotisivut Luokka:Jalasjärven kylät Luokka:Vuoden eteläpohjalaiset kylät
Bilel Ifa

Bilel Ifa (, s. 9. maaliskuuta 1990) on tunisialainen jalkapalloilija, pelipaikaltaan oikea laitapuolustaja. Hän edustaa Tunisian pääsarjassa pelaavaa Club Africainia. __notoc__ ==Ura== Ifa nousi edustusjoukkueeseen kaudella 2007-2008 ja vakiinnutti avauspaikan Club Africainissa seuraavalla kaudella. Häntä on pidetty sittemmin joukkueen lahjakkaimpana pelaajana. Hyvien otteiden myötä muun muassa ranskalaisseura RC Lens on ollut kiinnostunut nuoresta lupauksesta.Tunisian Bilel Ifa Scouted By Lens Goal 26.4.2009 Viitattu 4.9.2009 Ifa teki uransa ensimmäisen maalinsa Tunisian pääsarjassa 7. maaliskuuta 2010 ottelussa Olympique de Béjaa vastaan. ==Maajoukkueura== Ifa aloitti maajoukkueuransa nuorten maajoukkueissa ennen kuin siirtyi pelaamaan Tunisian A-maajoukkueeseen vuodesta 2008 alkaen. Hänet valittiin ensimmäisiin arvokisoihinsa vuonna 2007 alle 17-vuotiaiden MM- kisoihin. Sittemmin hän pelasi myös Välimeren kisoissa vuonna 2009, joka koostui alle 21-vuotiaiden maajoukkueesta. Tunisia jäi kisoissa alkulohkoon. Ensimmäiset Afrikan-mestaruuskilpailut hän pelasi vuonna 2010, jossa Tunisian kisat päättyivät alkulohkoon. Ifa valittiin myös vuoden 2012 Afrikan- mestaruuskilpailuihin, jossa hän kuului joukkueensa avausmiehistöön. Tunisian kisat päättyivät puolivälieriin hävittyään Ghanalle jatkoajalla. ==Saavutukset== * Tunisian-mestaruus: 2008 == Lähteet == * Kawarji ===Viitteet=== Luokka:Tunisialaiset jalkapalloilijat Luokka:Vuonna 1990 syntyneet Luokka:Elävät henkilöt
Punanokkakipuajat

Punanokkakipuajat (Hylexetastes) on kipuajien heimoon kuuluva lintusuku. == Punanokkakipuajiin (Hylexetastes) kuuluvia lajeja == * Punanokkakipuaja (Hylexetastes perrotii) * Raitavatsakipuaja (Hylexetastes stresemanni) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Hylexetastes Luokka:Kipuajat
Valkoniskaluri

Valkoniskaluri (Lorius albidinucha) on lurien sukuun kuuluva kaija. == Koko ja ulkonäkö == Valkoniskalurin pituus on noin 26–28 cm. Se muistuttaa paljon aitoluria. Sen höyhenpuvun yleisväri on punainen. Päälaki ja otsa ovat mustat, niskassa on mustan rajaama valkoinen laikku, siivet ovat päältä vihreät ja siipien alapeitinhöyhenet ovat punaiset. Siipisulkien alapinnalla on leveä keltainen raita. Pyrstö on punainen ja sen kärkiosa on vihreä. Nokka on punaoranssi, iiris keltainen tai punertava ja koivet mustahkot.National Library of Australia (kuva) == Esiintyminen == Valkoniskaluri elää Papua-uusi- guinealla Bismarckinsaarilla sijaitsevalla Uuden-Irlannin saarella. == Elinympäristö == Valkoniskalurit asuvat vuoristometsissä 500–2 000 metrin korkeudella, joskus alempanakin. Populaation koko on luultavasti alle 10 000 yksilöä ja kanta on pienenevä. == Lisääntyminen == Pesintä tunnetaan puutteellisesti. == Ravinto == Valkoniskalurit syövät todennäköisesti samanlaista ravintoa kuin aitolurit. == Lähteet == * Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3 *ITIS: Lorius albidinucha ===Viitteet=== Luokka:Lurit
Louis-Marie Billé

Louis-Marie Billé (18. helmikuuta 1938 – 12. maaliskuuta 2002) oli katolisen kirkon ranskalainen kardinaali vuodesta 2001. Hän sai vihkimyksensä papiksi 25. maaliskuuta 1962 ja piispaksi 19. toukokuuta 1984. Hän toimi vuosina 1984–1995 Lavalin hiippakunnan piispana ja sen jälkeen vuoteen 1998 Aixin-(Arles'n-Embrunin) arkkipiispana. Vuonna 1998 Billé nimitettiin Lyonin arkkipiispaksi, jona hän toimi kuolemaansa saakka. Hän oli myös Ranskan piispainkonferenssin johtaja, kunnes erosi sairauden takia 6. marraskuuta 2001. ==Lähteet== *Catholic-hierarchy.org: Louis-Marie Cardinal Billé *Cardinals of the Holy Roman Church Bille, Louis-Marie Bille, Louis-Marie Bille, Louis-Marie Bille, Louis-Marie
Ronald A. Gray

Ronald Adrian Gray (s. 1966) on amerikkalainen sarjamurhaaja. Hän palveli sotilaana Pohjois-Carolinassa Fort Braggin tukikohdassa ja syyllistyi sinä aikana vuosina 1986–1987 kahteen murhaan, kolmeen raiskaukseen ja yhteen murhayritykseen. Gray tuomittiin sekä siviili- että sotaoikeudessa kuolemaan. Presidentti George W. Bush vahvisti tuomion heinäkuussa 2008. Edellisen kerran sotilaan teloittamisesta päätti presidentti Dwight D. Eisenhower vuonna 1957. Gray oli määrä teloittaa 10. joulukuuta 2008, mutta vetoomusten takia sitä ei pantu täytäntöön. Syyskuussa 2015 tuomari antoi kielteisen päätöksen tuomitun viimeiseen vetoomukseen. Heinäkuuhun 2018 mennessä, jolloin hän teki uuden vetoomuksen, tuomiota ei ollut vielä pantu täytäntöön.Supreme Court denies Gray petition The Fayetteville Observer 2.7.2018 == Lähteet == Luokka:Yhdysvaltalaiset sarjamurhaajat Luokka:Vuonna 1966 syntyneet Luokka:Elävät henkilöt
Superkick

Sweet Chin Music on amerikkalaisessa vapaapainissa käytetty liike, jossa liikkeen tekijä menee kehän nurkkaan, tömistelee jalalla kunnes vastustaja nousee ja lopuksi liikkeen tekijä ottaa muutaman askeleen ja potkaisee vastustajaa leukaan. Toisessa versiossa voi liikkeen tehdä kun kummatkin ovat pystyssä. Sweet Chin Musicin loi Shawn Michaels, joka käytti sitä, kunnes joutui lopettamaan uransa. Shelton Benjamin käyttää potkua eräänlaisena Super Kickinä, ja myös selostajat käyttävät usein nimeä Superkick. Myös monet muutkin on käyttänyt tätä liikettä, Shawn käyttää tätä liikettä edelleen. Luokka:Showpainin liikkeet en:Professional wrestling attacks#Superkick
Kauluriluri

Kauluriluri (Lorius chlorocercus) on lurien sukuun kuuluva kirkasvärinen kaija. == Koko ja ulkonäkö == Kaulurilurin pituus on noin 28 cm ja paino noin 200 g. Se muistuttaa aitoluria. Sen höyhenpuvun yleisväri on punainen. Päälaki ja otsa ovat mustat, kaulan sivuilla on musta vaakaraita ja kurkun ja rinnan välissä kulkee kapea keltainen raita. Siivet ovat päältä vihreät, alapuolelta siniset ja punaiset. Pyrstö on punainen ja sen kärki on leveälti ruskea. Nokka on punaoranssi, iiris oranssi ja koivet tummanharmaat. Sukupuolet ovat samanvärisiä. Nuoren linnun nokka on ruskehtava ja iiris ruskea ja musta väri puuttuu kaulan sivuilta. == Esiintyminen == Kauluriluri elää Salomonsaarilla ja Papua-Uuden-Guinean itäosissa. Lajin elinympäristön laajuus on 20 000–50 000 neliökilometriä. Lajin populaation koko on 10 000–50 000 yksilöä.World Parrot Trust Kauluriluria pidetään myös lemmikkilintuna, mutta Suomessa sen lemmikkikanta on olematon tai hyvin pieni. == Elinympäristö == Kaulurilurit asuvat alavien maiden metsissä ja vuorten alarinteillä kilometrin korkeudelle saakka, etenkin palmumetsiköissä. Laji liikkuu yleensä pienissä parvissa tai pareittain. == Lisääntyminen == Pesintä tunnetaan vain vankeudessa elävien lintujen osalta. Naaras munii kaksi munaa. Muna on kooltaan 30 × 24 mm. == Ravinto == Kaulurilurit syövät ainakin siitepölyä, mettä, kukkia ja siemeniä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 === Viitteet === Luokka:Lurit
Michelle Grace

Michelle Grace (ent. Messer, s. 4. joulukuuta 1968) on yhdysvaltalainen näyttelijä-tuottaja. Hän oli naimisissa Mark Gracen kanssa 1988–1993, jonka jälkeen hän meni vuonna 1997 naimisiin näyttelijä Ray Liottan kanssa. Heidän avioliittonsa päättyi eroon vuonna 2004. Michelle Gracella ja Ray Liottalla on vuonna 1998 syntynyt Karsen-tytär. ==Aiheesta muualla== * Luokka:Yhdysvaltalaiset elokuvatuottajat Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Kuuma kesä (kappale)

Kuuma kesä on suomalaisen Popeda-yhtyeen kappale ja single, joka julkaistiin 3. kesäkuuta 1985. Se on yhtyeen tunnetuin kappale sekä yksi suomirockin klassikoista. Kappale oli myös mukana lokakuussa 1985 julkaistulla Pohjantähden alla -albumilla. "Kuuma kesä" on kitaristi Costello Hautamäen sävellys ja laulaja Pate Mustajärven sanoitus. Alun perin sanoituksia oli kaksi: Mustajärven ja kitaristi Arwo Mikkosen. Hautamäki valitsi Mustajärven version, ja perusteli valintaansa näin: "Ei millään pahalla, mutta jos me halutaan hitti tehdä, niin kyllä Mustajärven teksti on parempi". Basson kappaleeseen soitti äänittäjä Mika Sundqvist, basisti Jyrki Melartinin nukkuessa sohvalla. Sundqvistin oli tarkoitus soittaa basso vain "demoksi", mutta Melartin ei herätessään katsonut tarpeelliseksi soittaa sitä uudestaan. ”Kuuman kesän” on väitetty muistuttavan brittiläisen Mud-yhtyeen vuonna 1975 julkaisemaa kappaletta ”Hair of the Dog”. Rumba-lehden Jussi Saarisen mukaan kyseessä on suomipopin historian härskein ja tunnetuin plagiaatti. Saarisen mukaan kertosäkeen melodia ja suurin osa säkeistöstäkin on otettu suoraan ”Hair of the Dogista”. Singlen B-puolella oleva "Tuomas parka" on vähemmän tunnettu Popeda-kappale. Se on merkitty kosketinsoittaja Safka Pekkosen säveltämäksi, mutta Pekkonen ei omien sanojensa mukaan säveltänyt kuin B-osan. Arwo Mikkonen sävelsi A-osan ja sanoitti kappaleen. Myyntilistoilla single menestyi hyvin: heinäkuussa se oli sijalla 23., elokuussa 6. ja syyskuussa 4. "Kuuma kesä" -kappaleen ovat levyttäneet myös Apulanta, The Kone, Westman ja Samuli Edelmann. == Kokoonpano == * Pate Mustajärvi – laulu * Costello Hautamäki – kitara, taustalaulu * Arwo Mikkonen – kitara, taustalaulu * Safka Pekkonen – koskettimet, taustalaulu * Kari Holm – rummut * Mika Sundqvist – basso == Levytykset == * Popeda: Pohjantähden alla (1985) * Popeda: Huilut suorina (live, 1986) * The Kone: Maantieltä taloon (2007) * Apulanta: Da Da (Kuulat sekaisin) (2008) * Westman: Kaikella kunnioituksella (2008) * Popeda: Pitkä kuuma kesä 2010 – Live (2010) == Lähteet == * Popedan historia * Kappale Suomen Äänitearkiston tietokannassa === Viitteet === Luokka:Vuoden 1985 kappaleet Luokka:Popedan kappaleet
Saarijärvi (Jalasjärvi)

Saarijärvi on pieni ja matala järvi valtatie 3:n varrella Kurikan eteläosassa. Aivan järven eteläisin kärki sijaitsee Parkanon puolella. Pinta-alaa Saarijärvellä on noin 23 hehtaaria ja syvin kohta on neljä metriä. Saarijärvessä on yksi pieni saari. Vesi järvessä on muiden pohjalaisjärvien tavoin ruskeaa. Saarijärven laskujoki on Saariluoma. Järven lounaispuolella sijaitsee Saarineva-niminen suoalue. Vuodessa järveen istutetaan noin 2 000 kilogrammaa jalokalaa. Pääsaaliskala on kirjolohi. Lisäksi järveen istutetaan jonkin verran harjusta, taimenta ja puronieriää. Suurimmat istutetut kalat ovat jopa kuusikiloisia. Saarijärvessä on myös jonkin verran siikaa ja ahventa. Suurimmat siiat ovat olleet yli kilon painoisia. Saarijärven itäosassa sijaitsevan lahden poikki Jalasjärven kunta rakensi aikoinaan laiturin. Tältä 200-metriseltä laiturilta voivat esimerkiksi pyörätuolilla liikkuvat kalastaa. Myös perhokalastajia ja viehekalastajia laituri palvelee. Laiturilta voi syksyllä ja keväällä heikkojen jäiden aikaan pilkkiä. Laiturin pohjoispäässä sijaitsee paikka kalanperkausta varten ja eteläpäässä puolestaan tulipaikka ja kota. Saarijärven pohjoispäässä on muun muassa kalastusvälineitä ja veneitä vuokraava kahvila sekä grillipaikka ja uimaranta. == Lähteet == == Aiheesta muualla == *Ilmakuvia Saarijärvestä ja Pohjan Korpilammista *Saarijärven virkistysalue *Kalapaikka.net: Saarijärvi ja Sokalampi Luokka:Jalasjärven järvet Luokka:Parkanon järvet Luokka:Kyrönjoen vesistö
Armand Maillard

thumb|right|Armand Maillard Armand Maillard (s. 18. kesäkuuta 1943) on katolisen kirkon ranskalainen piispa. Hänet vihittiin papiksi 28. kesäkuuta 1970, sitten piispaksi 5. lokakuuta 1996. Hän toimi vuosina 1996–2007 Lavalin hiippakunnan piispana, ja vuonna 2007 hän siirtyi Bourges'n arkkipiispaksi. ==Aiheesta muualla== *Catholic-hierarchy.org: Archbishop Armand Maillard Luokka:Katoliset arkkipiispat Luokka:Ranskalaiset piispat Luokka:Vuonna 1943 syntyneet Luokka:Elävät henkilöt
Kevin Kilner

Kevin Kilner (s. 3. toukokuuta 1958 Baltimore, Maryland) on yhdysvaltalainen elokuva- ja televisionäyttelijä. == Filmografia == * Under Surveillance (1991) * Yksin kotona 3 (Home Alone 3, 1997) * Tehtävä: Maa (Earth: Final Conflict, 1997–1998, 2002) * Smart House (1999) * My Mother, the Spy (2000) * The Brainiacs.com (2000) * American Pie 2 (2001) * Koukussa (Auto Focus, 2002) * Cut and Run (2004) * Kasvukipuja (Raising Helen, 2004) * Tuhkimotarina (A Cinderella Story, 2004) * Shopgirl - tavaratalon tyttö (Shopgirl, 2005) * Tunteet pelissä (One Tree Hill, 2005–2006) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Hubert Marie Pierre Dominique Barbier

Hubert Marie Pierre Dominique Barbier (s. 4. elokuuta 1932) on katolisen kirkon 18. syyskuuta 1955 vihitty ranskalainen pappi. Hän yleni piispaksi 13. joulukuuta 1980 saatuaan 6. lokakuuta nimityksen Annecyn hiippakunnan apulaispiispaksi ja Noban titulaaripiispaksi. Vuonna 1984 hän nousi Annecyn piispaksi. Annecyn piispan tehtävät Barbier jätti vuonna 2000. Silloin hän siirtyi Bourges'n arkkipiispaksi, jona hän toimi, kunnes jäi eläkkeelle 11. syyskuuta 2007. ==Aiheesta muualla== *Catholic-hierarchy.org: Archbishop Hubert Marie Pierre Dominique Barbier Luokka:Katoliset arkkipiispat Luokka:Ranskalaiset papit Luokka:Vuonna 1932 syntyneet Luokka:Elävät henkilöt
Pierre Marie Léon Augustin Plateau

Pierre Marie Léon Augustin Plateau (10. tammikuuta 1924 – 26. huhtikuuta 2018) oli katolisen kirkon 28. kesäkuuta 1947 vihitty ranskalainen pappi. Hän yleni piispaksi 22. huhtikuuta 1979. Hän toimi vuosina 1984–2000 Bourgesin arkkihiippakunnan arkkipiispana, ja hänen jäätyään eläkkeelle tehtäviin siirtyi Hubert Marie Pierre Dominique Barbier. ==Lähteet== *Catholic- hierarchy.org: Archbishop Pierre Marie Léon Augustin Plateau *https://www.leberry.fr/bourges/religion-spiritualite/2018/04/28/monseigneur- plateau-ancien-archeveque-de-bourges-est-decede_12830644.html Luokka:Katoliset arkkipiispat Luokka:Ranskalaiset papit Luokka:Vuonna 1924 syntyneet Luokka:Vuonna 2018 kuolleet
Kaivajat (suku)

Kaivajat (Geositta) on kaivajien heimoon kuuluva lintusuku. Aikaisemmin suku luettiin orneerojen heimoon. Sukuu kuulu 11 lajia. ==Lajit== * Harmaakaivaja (Geositta maritima) * Isokaivaja (Geositta isabellina) * Järeänokkakaivaja (Geositta crassirostris) * Käyränokkakaivaja (Geositta tenuirostris) * Nurmikaivaja (Geositta cunicularia) * Pikkukaivaja (Geositta poeciloptera) * Punankaivaja (Geositta punensis) * Punapyrstökaivaja (Geositta rufipennis) * Rantakaivaja (Geositta peruviana) * Taskukaivaja (Geositta saxicolina) * Tulimaankaivaja (Geositta antarctica) ==Lähteet== == Aiheesta muualla == *ITIS: Geositta Luokka:Kaivajat
The End of This Chapter

__NOTOC__ The End Of This Chapter on Sonata Arctican ensimmäinen kokoelmalevy. Se julkaistiin vuonna 2005, mutta vain Japanissa. == Kappaleet == # ...of Silence # Weballergy # 8th Commandment # FullMoon # Ain't Your Fairytale # UnOpened # Abandoned, Pleased, Brainwashed, Exploited # Don't Say a Word (Edit version) # Victoria's Secret # Blank File # My Land # Black Sheep # Wolf & Raven # San Sebastian (Original version) # The Cage # The End of This Chapter # Draw Me (Instrumental version) ===Bonus-DVD=== # My Land # Mary-Lou # Replica # Victoria's Secret / Letter To Dana / Victoria's Secret # Jam # Wolf & Raven (video) # Broken (video) * Kappaleet 1–5 nauhoitettu akustisena livenä 26. syyskuuta 2004 Tokyo FM Hallissa, Tokiossa, Japanissa. == Aiheesta muualla == * The End of This Chapter discogs.com -sivustolla Luokka:Vuoden 2005 kokoelma-albumit Luokka:Sonata Arctican albumit
Tulikulmat

Tulikulmat (Aphrastura) on orneerojen heimoon kuuluva eteläamerikkalainen lintusuku. Suvussa on kolme lajia: * Andientulikulma (Aphrastura spinicauda) * Juanfernándezintulikulma (Aphrastura masafucrae) * Aphrastura subantarctica ==Lähteet== == Aiheesta muualla == *ITIS: Aphrastura *
Projekti 658

Projekti 658 () oli Neuvostoliiton laivaston 1960-luvun alussa käyttöön otettu ensimmäisen sukupolven ydinsukellusveneluokka, joka oli aseistettu ballistisin ydinohjuksin. == Suunnittelu == Luokka perustui Neuvostoliiton ensimmäiseen ydinsukellusveneeseen, Projekti 627:ään, johon lisättiin ohjusosasto edeltävästä dieselkäyttöisestä Projekti 629:stä. Veneen suunnitteli OKB-18, jota johti aluksi P.Z. Golosovskyi, sitten I.V. Mihailov ja lokakuusta 1958 alkaen S. N. Kovaljov. Projekti 629:n tavoin veneeseen mahtui kolme Scudista kehitettyä R-13-ohjusta () pystysuoriin siiloihin tornin taakse. Veneen oli noustava pintaan niiden laukaisua varten. Luokan ensimmäinen alus K-19 laskettiin vesille 8. elokuuta 1959 ja otettiin käyttöön 12. marraskuuta 1960. Kahdessa vuodessa valmistui kahdeksan venettä, jotka kaikki rakennettiin SEVMAŠilla Molotovskissa.Gardiner, Robert s. 401 Vuosina 1963–1967 veneet varustettiin D-4-laukaisujärjestelmällä ja pidemmän kantomatkan R-21-ohjuksella (), jonka voi laukaista 16 metriä vedenpinnan alta ja ennen laukaisua siilo oli täytettävä vedellä. Tämä muunnos sai nimen projekti 658M (). K-145 varustettiin R-29-ohjuksella ja sai nimen projekti 701 (). Veneen pituus piteni 130 metriin ja uppouma 4 080/5 000 tonnista 5 500/6 400 tonniin (pinnalla/pinnan alla). ==Lähteet== * * 658 HOTEL I/II/III, FAS === Viitteet === *
Ismo Junni

Ismo Kullervo Junni (kesäkuu 1943 – 3. marraskuuta 1995 Helsinki) oli suomalainen sarjamurhaaja, joka surmasi vaimonsa ja neljä ryyppykaveriaanRikostarinoita Suomesta - Hammasmurhaaja. Useat hänen suorittamistaan surmatöistä olivat murhapolttoja Kivinokan kesämaja-alueella Helsingissä. Ominaista Junnin tekemille surmatöille oli se, että hän irrotti uhreiltansa hampaita. Esimerkiksi pahoinpitelyn päätteeksi hän kiskoi vaimoltaan irti hampaan ja myöhemmin varasti uhrinsa hammasproteesin, jota esitteli ryyppykavereilleen. == Henkirikokset == Junni teki ensimmäisen henkirikoksensa elokuussa 1980, jolloin hän surmasi Helsingin Kontulassa vuotta nuoremman vaimonsa. Ismo Junnia kuultiin asiassa, mutta todisteet eivät riittäneet häntä vastaan. Tapaus kirjattiin tapaturmaksi. Seuraavan surman Junni teki Kivinokan kesämaja-alueella heinäkuussa 1986. Tällöin uhreiksi joutuivat hänen ryyppykaverinsa Seppo Mäntyniemi ja Juha Väre. Surmatyöt Junni täydensi sytyttämällä kesämajan tuleen. Syyskuussa 1986 Junni surmasi ryyppykaverinsa Matti Haapasen polttamalla tämän kesämajaansa. Viimeinen surmatyö tapahtui vuonna 1988. Tällöin Junni poltti Pauli Sirosen tämän kesämajaan. Junni osoitti sairaalloista kiinnostusta kalmoihin, ja hän jopa pyrki ruumishuoneelle töihin, jonne häntä ei kuitenkaan huolittu. == Kiinnijääminen == Vuonna 1990 Junnin täysi-ikäiseksi varttunut poika paljasti poliisille, että äidin kuolema ei ollut tapaturma. Ismo Junni otettiin kuulusteluihin, jossa hän yllättäen tunnusti kaikki surmatyöt vuosien varrelta. Helsingin raastuvanoikeudessa Junni perui tunnustuksensa ja väitti pyrkineensä miellyttämään kuulustelijoitaan. Raastuvanoikeus kuitenkin katsoi hänet syylliseksi vaimonsa tappoon, Seppo Mäntyniemen, Juha Väreen, Matti Haapasen ja Pauli Sirosen murhiin sekä murhapolttoihin ja tuomitsi tämän elinkautiseen vankeuteen helmikuussa 1992. Helsingin hovioikeus muutti vaimon kuoleman rikosnimikkeen törkeäksi pahoinpitelyksi ja törkeäksi kuolemantuottamukseksi. Rangaistusseuraamus ei kuitenkaan muuttunut. Junni kuoli vuonna 1995 suorittaessaan elinkautista rangaistustaan. == Lähteet == * ”Hammasmurhaaja”, Kännö, Eila toim.: Pohjolan poliisi kertoo 1993. Pohjolan poliisin urheiluliitto 1993. * * === Viitteet === == Aiheesta muualla == * Luokka:Suomalaiset sarjamurhaajat Luokka:Suomalaiset elinkautisvangit Luokka:1990-luvun oikeustapaukset Luokka:Vuonna 1943 syntyneet Luokka:Vuonna 1995 kuolleet
Kookosluri

Kookosluri (Lorius hypoinochrous) on lurien sukuun kuuluva kaija. == Koko ja ulkonäkö == Kookoslurin pituus on noin 26 cm ja paino 200–240 g. Se muistuttaa aitoluria. Sen höyhenpuvun yleisväri on punainen. Päälaki ja otsa ovat mustat, siivet päältä vihreät, alapuolelta punaiset ja mustat ja siipisulissa on keltainen raita. Pyrstö on punainen ja sen kärki on leveälti sininen tai vihreä. Nokka on punaoranssi ja sen tyvi valkoinen, iiris on oranssi tai punainen. Sukupuolet ovat samanvärisiä. == Esiintyminen == Kookosluri elää Papua-Uusi-Guinean itäosan saarilla. Lajin elinympäristön laajuus on 50 000–100 000 neliökilometriä. Lajista tunnetaan kolme alalajia, joiden väritys vaihtelee jonkin verran. Lajin populaation koko on yli 50 000 yksilöä. Kookosluria pidetään myös lemmikkilintuna, mutta Suomessa sen lemmikkikanta on olematon tai hyvin pieni. == Elinympäristö == Kookoslurit asuvat pääasiassa alavien maiden metsissä ja vuorten alarinteillä 1 600 metrin korkeudelle saakka. Ne viihtyvät monenlaisissa metsiköissä, etenkin kookospalmumetsiköissä, sekä myös puutarhoissa ja taajamissa. Ne esiintyvät yleensä pienissä, alle 20 yksilön parvissa tai pareittain. Laji on äänekäs ja huomiota herättävä. == Lisääntyminen == Pesintä tunnetaan vain vankeudessa elävien lintujen osalta. Naaras munii yleensä kaksi munaa, joita haudotaan noin 25–26 päivää. Poikaset jättävät pesän noin 11 viikon ikäisinä. == Ravinto == Kookoslurit syövät ainakin siitepölyä, mettä ja kukkia. == Lähteet == * World Parrot Trust ===Viitteet=== Luokka:Lurit
Michael Jackson (radiotoimittaja)

Michael Robin Jackson (16. huhtikuuta 1934 – 15. tammikuuta 2022) oli yhdysvaltalainen radiojuontaja.Radio Hall of Fame: Michael Jackson Uransa alkuvaiheessa hän työskenteli Etelä-Afrikassa ja Isossa-Britanniassa. Kotimaassaan hän aloitti Massachusettsissa, josta hän siirtyi San Franciscoon tekemään yölähetyksiä. Suurimman suosionsa Jackson sai losangelesilaisella KABC-asemalla, jolla hän toimi 32 vuoden ajan.Michael Jacksonin kotisivut KABC:n Jackson jätti vuonna 1998 ja työskenteli sen jälkeen KRLA-, KLAC- ja KGIL-asemilla. Eläkkeelle hän jäi 2007. Jackson sai seitsemän Emmy-palkintoa, tähden Hollywood Walk of Famelle ja vuonna 2003 hänet nimettiin Radio Hall of Fameen. Jacksonin täyskaiman, muusikko Michael Jacksonin kuoltua vuonna 2009 tämän fanit kokoontuivat suremaan toimittaja-Jacksonin Walk of Fame -tähdelle, sillä pääsy muusikon omalle tähdelle oli estettynä tekeillä olleen Bruno- elokuvan ensi-iltavalmistelujen vuoksi.Michael Jackson Walk of Fame Star Fail Jackson kuoli kotonaan tammikuussa 2022. Hän oli viimeisen vuosikymmenen ajan sairastanut Parkinsonin tautia. ==Lähteet== Luokka:Vuonna 1934 syntyneet Luokka:Vuonna 2022 kuolleet Luokka:Yhdysvaltalaiset radiotoimittajat Luokka:Radio Hall of Fame Luokka:Hollywood Walk of Fame
Léon-Adolphe Amette

Léon-Adolphe Amette (6. syyskuuta 1850 – 29. elokuuta 1920) oli katolisen kirkon 20. joulukuuta 1873 vihitty ranskalainen pappi. Hän oli kardinaali vuodesta 1911 ja osallistui siten vuoden 1914 konklaaviin. Hänet vihittiin piispaksi 25. tammikuuta 1899, ja hän toimi Pariisin arkkihiippakunnan arkkipiispana vuodesta 1908 kuolemaansa saakka. ==Aiheesta muualla== *Catholic-hierarchy.org: Léon-Adolphe Cardinal Amette *The Cardinals of the Holy Roman Church Luokka:Ranskalaiset kardinaalit Luokka:Ranskalaiset piispat Luokka:Katoliset arkkipiispat Luokka:Vuonna 1850 syntyneet Luokka:Vuonna 1920 kuolleet
Pikkuoravat

Pikkuoravat voi tarkoittaa seuraavia: * Alvin ja pikkuoravat eli alkuperäiseltä nimeltään Alvin and the Chipmunks, yhdysvaltalainen virtuaaliyhtye * Alvin ja pikkuoravat, 1980-luvun animaatiosarja *Alvin ja pikkuoravat, vuoden 2015 animaatiosarja * Alvin ja pikkuoravat, elokuva * Saukki ja pikkuoravat -laulut == Katso myös == * Pikku-Orava, EMI:n markkinointihahmo
Evisceration Plague

__NOTOC__ Evisceration Plague on Cannibal Corpsen yhdestoista studioalbumi, joka julkaistiin 3. helmikuuta 2009. Levystä on saatavilla myös erikoisversio, jossa on mukana "Making of Evisceration plague" -DVD. Albumi nousi Suomen virallisen listan sijalle 25. Yhdysvalloissa se debytoi Billboard 200 -listan sijalla 66. == Kappaleet == # # # # # # # # # # # # # == Arvostelut == * About.com: About.com: Album review * AllMusic: AllMusic review * Alternative Press: Alternative Press review * Blabbermouth: 7.5/10Blabbermouth: CD review * Imperiumi: 6-/10 * Soundi: == Lähteet == == Aiheesta muualla == * * Luokka:Cannibal Corpsen albumit Luokka:Vuoden 2009 albumit
Georg Forster

Johann Georg Adam Forster (27. marraskuuta 1754 Nassenhuben lähellä Danzigia (nykyinen Gdańsk) – 10. tammikuuta 1794 Pariisi) oli saksalainen luonnontieteilijä, matkakirjailija ja vallankumouksellinen. Forster syntyi Puolassa lähellä Danzigia skotlantilaisen pastorin perheeseen, ja vuonna 1766 perhe muutti Englantiin, missä nuori Georg alkoi ansaita kääntämällä tiedekirjoja englanniksi. Forster pääsi jo nuorena isänsä seurassa useille tutkimusmatkoille, joista eksoottisin oli James Cookin toinen matka Tyynellemerelle. Forsterin matkakertomus, Matkustus maailman ympäri vaikutti suuresti eurooppalaisten käsitykseen Polynesian kansoista. Hän julkaisi teoksen ensin englanniksi ja käänsi sen sitten itse saksaksi. Tämän matkakuvauksen seurauksena Forster kutsuttiin Royal Societyn jäseneksi jo 23-vuotiaana.George Forster: Scientist, Democrat, Revolutionary Captain Cook Society Eurooppaan palattuaan Forster keskittyi akateemiseen uraan, ja opetti Kasselin ja Vilnan yliopistoissa. Vuonna 1788 hänestä tuli Mainzin yliopiston pääkirjastonhoitaja. Forster kuului valistusajan saksalaisen sivistyneistön kärkinimiin, ja oli vilkkaassa kirjeenvaihdossa useiden maanmiestensä kanssa. Kun ranskalaiset valtasivat Mainzin, Forster liittyi jakobiineihin, ja oli sitten perustamassa ensimmäistä saksalaista tasavaltaa eli Mainzin tasavaltaa vuonna 1792. Forsterista tuli Mainzin lähettiläs Pariisissa. Sotaonni kääntyi, Mainz joutui preussilaisten käsiin, Forster julistettiin maanpetturiksi eikä voinut palata Saksaan, vaan kuoli Pariisissa 1794.Australian Dictionary of Biography == Teoksia == * A Voyage Round the World, 1777 * De plantis exculentis insularum Oceani Australis commentatio botanica (väitöskirja), 1786 * Florulae insularum Australium prodromus, 1786 * Des Capitain Jacob Cook's dritte Entdeckungs-Reise, 1787 * Essays on the moral and natural geography, natural history and philosophy, 1789–1797 * Ansichten vom Niederrhein / Views from the Lower Rhine, 1791 (matka halki Euroopan Alexander von Humboldtin kanssa *A voyage round the world, 1877; toinen laitos, toim. Nicholas Thomas & Oliver Berghof, 2000 == Lähteet == == Aiheesta muualla == Luokka:Saksalaiset luonnontieteilijät Luokka:Matkakirjailijat Luokka:Saksalaiset vallankumoukselliset Luokka:Vuonna 1754 syntyneet Luokka:Vuonna 1794 kuolleet
Tšerdyn

Tšerdyn () on kaupunki Permin aluepiirissä Venäjällä. Se sijaitsee Kolva-joen rannalla 6 kilometrin päässä paikasta, jossa se laskee Višeraan, 470 kilometriä Permistä pohjoiseen. Kaupunki on Tšerdynin piirin keskus. Asukkaita on 5 300 henkeä (vuonna 2010). Kaupungin nimi uskotaan juontuvan komin kielen ”joen suuta” merkitsevistä sanoista. Arkeologisten löytöjen mukaan seudun asukkaat kävivät 800–1100-luvulla kauppaa Volgan bulgaarien, Novgorodin, Lähi- idän ja pohjoisen alueen kansojen kanssa. Tšerdyn mainitaan ensimmäisen kerran vuonna 1451. 1400–1500-luvulla se oli Suur-Permin pääkaupunki. Iivana III:n joukot valtasivat sen vuonna 1472 ja se liitettiin Moskovan Venäjään. Vuonna 1535 Tšerdyn tunnustettiin virallisesti kaupungiksi. Tšerdynistä alkoi vanha Uralin yli Siperiaan johtanut kauppatie. Asukkaat harjoittivat suolan keittoa, maa- ja karjataloutta, kalastusta ja kaupankäyntiä. Vuonna 1613 vojevodikunnan keskus siirrettiin Solikamskiin, mutta kaupunki säilytti asemansa tärkeänä kaupan keskuksena. Vuonna 1640 Tšerdynin lähelle perustettiin metallitehdas. Myöhemmin suuren merkityksen sai puunjalostus. 1700-luvulla kaupungin taloudellinen merkitys väheni Solikamskin nopean kehityksen vuoksi. 1700–1800-luvulla Tšerdyn oli alueen suurimman kihlakunnan keskus. Vuoden 1792 tulipalo tuhosi kaupungin lähes kokonaan. 1800–1900-luvun vaihteessa harjoitettiin viljan, Petšoran kalan ja turkisten kauppaa. 1900-luvun alussa kaupungissa toimi Venäjän toiseksi suurin kulutusosuuskunta, Tšerdynin ja Permin välillä oli päivittäinen höyrylaivayhteys. Vuonna 1934 Tšerdynissä asui karkotettu runoilija Osip Mandelštam. Nykyisin kaupungin talous perustuu metsäteollisuuteen. Tšerdyn sijaitsee Kolva-joen rannalla seitsemällä rotkojen erottamalla kukkulalla. Korkeimmilla paikoilla on jälkiä Permin komien linnoitetuista asuinpaikoista. Kaupungin historiallisen ytimen muodostaa Troitskaja-mäki, jolla on sijainnut vuonna 1535 rakennettu kreml. Kaupungin vanhin rakennus on vuosina 1704–1718 rakennettu Apostoli Johanneksen kirkko, joka on kuulunut Uralin ensimmäisen, vuonna 1462 perustetun miesluostarin yhteyteen. 1700-luvun keskustan muodostaa Sobornaja-aukio, jolla sijaitsevat vuosina 1750–1754 rakennettu Ylösnousemuksen katedraali ja Kristuksen kirkastumisen kirkko vuodelta 1756. Niiden vieressä on vuosina 1751–1761 rakennettu Jumalan ilmestyksen kirkko. Kaupungin keskusta on rakennettu vuoden 1792 tulipalon jälkeen laaditun säännöllisen asemakaavan mukaan. Muita nähtävyyksiä ovat 1700-luvun alun asevarikko, kauppahalli (1857), kaupunginduuma ja 1800-luvun kauppiastalot. Kaupungissa toimii vuonna 1899 perustettu kotiseutumuseo. == Lähteet == * == Aiheesta muualla == * Tšerdyn Permin aluepiirin sivustolla Luokka:Permin aluepiirin kaupungit Luokka:Tšerdynin piiri
Usolje

Usolje () on kaupunki Permin aluepiirissä Venäjällä. Se sijaitsee Kaman oikeanpuoleisella rannalla vastapäätä Bereznikin kaupunkia 343 kilometriä Permistä pohjoiseen. Kaupunki on Usoljen piirin keskus. Asukkaita on 5 400 henkeä (vuonna 2008). Paikkakunta on syntynyt nimellä Novoje Usolje vuonna 1606, jolloin sinne perustettiin suolankeittämö. Seutu kuului vuosisatojen ajan Stroganovin kauppias- ja liikemiessuvulle. 1700-luvulla Novoje Usolje toimi Stroganovien omistamien alueiden hallinnollisena keskuksena. 1800-luvun alkuun mennessä, Solikamskin merkityksen vähentyessä, Novoje Usoljesta tuli Kaman seudun suolan tuotannon keskus ja tärkeä Keski-Venäjän ja Uralin välisen kaupan välittäjä. Kaupunginoikeudet se sai vuonna 1940. Usoljessa on säilynyt runsaasti vanhoja puutaloja ja Stroganovien ajan kivirakennuksia. Kauppatorilla sijaitsevat Vapahtajan tsasouna ja vuonna 1727 valmistunut Kristuksen kirkastumisen katedraali. Muita nähtävyyksiä ovat Stroganovien talo, kauppahalli ja siihen liittyvä kellotorni (1730). Klassismia edustavat Pokrovan ja pyhän Nikolaoksen tsasouna (1814–1820), Pyhän Nikolaoksen kirkko, Golitsynin kartano (1818), kaupungintalo (1832), suolatehtaan konttori (1833) ym. Usoljen pohjoisosa rajoittuu Bereznikin kaupungin lähiöihin. ==Lähteet== * ==Aiheesta muualla== * Usoljen kaupunki Permin aluepiirin sivustolla Luokka:Permin aluepiirin kaupungit Luokka:Usoljen piiri
No Innocent Victim

No Innocent Victim on vuonna 1992 perustettu yhdysvaltalainen hardcore punk -yhtye, jolla on levytyssopimus Facedown Recordsin kanssa. Yhtye lopetti vuonna 2002, mutta vuonna 2004 se aloitti uudelleen soittamalla keikan Cornerstone-festivaaleilla. Yhtye on julkaissut kahdeksan levyä. Yhtyeen sanoituksista näkyy selvästi jäsenten kristillinen vakaumus. ==Diskografia== * * * * * * * * * ==Aiheesta muualla== * No Innocent Victimin virallinen sivusto * Luokka:Yhdysvaltalaiset hardcore punk -yhtyeet
Osa

Osa () on kaupunki Permin aluepiirissä Venäjällä. Se sijaitsee Kaman vasemmalla rannalla (Votkinskin tekoallas) 146 kilometriä Permistä lounaaseen. Kaupunki on Osan piirin keskus. Asukkaita on 22 500 henkeä (vuonna 2008). Vuonna 1591 paikalle perustettiin Novonikolskajan kylä, johon myöhemmin rakennettiin Venäjän itäistä rajaa suojaava linnoitus. Osan kaupunki perustettiin vuonna 1708 ja uudelleen vuonna 1737. Vuonna 1781 siitä tuli Permin lääniin kuuluneen kihlakunnan keskus. 1700-luvulla kaupungin läpi kulki Siperian maantie. Vuonna 1774 sen valtasivat Jemeljan Pugatšovin joukot. 1800-luvun alussa Osasta tuli huomattava maataloustuotteiden kaupan ja Kaman liikenteen keskus. Vuonna 1963 kaupungin lähellä alettiin porata öljyä. Paikkakunnalla on lähinnä elintarvike- ja puunjalostusteollisuutta. Nähtävyyksiä ovat vuosina 1790–1800 rakennettu klassistinen Neitsyt Marian kuolonuneen nukkumisen katedraali, moskeija 1800-luvun puolivälistä, venäläistyylinen Kolminaisuuden katedraali (1902–1916), vojevodikunnan ja kihlakunnan klassistiset kansliarakennukset (molemmat 1800–1802), virastorakennus (1800–1828), kauppahalli (1800-luvun alku) sekä lukuisat 1800-luvun kauppiastalot. Kaupungissa toimii kotiseutumuseo. ==Lähteet== * ==Aiheesta muualla== * Osan piiri ja kaupunki Permin aluepiirin sivustolla Luokka:Osan piiri Luokka:Permin aluepiirin kaupungit